UEFAs stadionrangering

**UEFAs stadionrangering** er det europeiske fotballforbundets metode for å klassifisere de europeiske fotballstadionene etter hvilken turnering de klarer å arrangere. Frem til 2006 benyttet UEFA rangeringssystemet med 1–5 *stjerner*, men rangeringen ble da omgjort til fire *kategorier*. De siste justeringene av det nye rangeringssystemet trådte i kraft den 1. mai 2010.

## Kriterier

Hovedkriteriene for å kunne rangeres i den enkelte kategori, er:

### Kategori fire
* Alle plasser på stadion skal være sitteplasser, og det skal være minst 8&nbsp;000 plasser
* Fotballbanens størrelse skal være 105 meter i lengden og 68 meter i bredden og må ikke være avgrenset av et gjerde
* Banens overflate skal enten være naturlig gress eller FIFA-godkjent kunstgress;
* Innbytterbenkene skal være overdekket, med plass til minst 13 personer og plassert minst 5 meter fra sidelinjen
* Garderobene skal ha plass til minst 25 personer
* Det bør være et særskilt rom til delegater, et rom til dopingkontroll og et førstehjelpsrom
* Stadion skal ha videoovervåkning både på innsiden og utsiden, samt et sikkerhetskontrollrom
* Skal ha sitteplass til minst 1&nbsp;500 VIP-er, 200 VIP-er fra bortelaget, og 400 kvadratmeter gjesterom
* Banebelysningen skal kunne gi banen en illuminans på minst 1&nbsp;400 lux til faste kameraer og 1&nbsp;000 lux til bevegelige kameraer
* Det skal være minst tre tv-studioer innenfor stadion med en minstestørrelse på 5x5x2,3 meter
* I tilfelle strømstans skal det være en backup av strømforsyningen som kan sørge for tilsvarende belysning uten avbrytelse
* Minimum 150 sikrede parkeringsplasser til VIP-gjester
* Stående tilskuere er ikke tillatt.

### Kategori tre
* Alle plasser på stadion skal være sitteplasser, og det skal være minst 4&nbsp;500 plasser
* Fotballbanens størrelse skal være 105 meter i lengden og 68 meter i bredden
* Stadion skal ha videoovervåkning både på innsiden og utsiden, samt et sikkerhetskontrollrom
* Skal have sitteplass til minst 750 VIP-er og 200 VIP-er fra bortelaget
* Banebelysningen skal kunne gi banen en illuminans på minst 1&nbsp;400 lux til faste kameraer og 1&nbsp;000 lux til bevegelige kameraer
* Det skal være minst to tv-studioer innenfor stadion med en minstestørrelse på 5x5x2,3 meter
* I tilfelle strømstans skal det være en backup av strømforsyningen som kan sørge for tilsvarende belysning uten avbrytelse
* Minimum 150 sikrede parkeringsplasser til VIP-gjester og plass til 400 busser i nærheten av stadion
* Stående tilskuere er ikke tillatt

### Kategori to
* Alle plasser på stadion skal være sitteplasser, og det skal være minst 1&nbsp;500 plasser
* Fotballbanens størrelse skal være 100–110 meter i lengden og 64–75 meter i bredden
* Stadion skal ha et sikkerhetskontrollrom
* Skal ha sitteplass til minst 400 VIP-er og 200 VIP-er fra bortelaget
* Banebelysningen skal kunne gi banen en illuminans på minst 800–1400 lux til faste kameraer og 500–1000 lux til bevegelige kameraer
* Det skal være minst to tv-studioer innenfor stadion med en minstestørrelse på 5x5x2,3 meter
* I tilfelle strømstans skal det være en backup av strømforsyningen som skal kunne sørge for minst 2/3 av tilsvarende lysstyrke uten avbrytelse
* Minimum 100 sikrede parkeringsplasser til VIP-gjester
* Stående tilskuere er ikke tillatt

### Kategori en
* Alle plasser på stadion skal være sitteplasser, og det skal være minst 200 plasser på en tribune
* Fotballbanens størrelse skal være 100–110 meter i lengden og 64–75 meter i bredden
* Skal ha sitteplass til minst 50 VIP-er og 20 VIP-er fra bortelaget
* Banebelysningen skal kunne gi banen en illuminans på minst 800–1400 lux til faste kameraer og 500–1000 lux til bevegelige kameraer
* Det skal være minst ett tv-studio innenfor stadion
* Der kreves ikke en backup av strømforsyningen
* Minimum 20 sikrede parkeringsplasser til VIP-gjester
* Stående tilskuere tillatt

## Øvrige detaljer

Hvis det finnes et skyvetak over stadion, skal dets bruk fastlegges ved konsultasjon mellom den UEFA-delegerte og den utpekte hoveddommeren.

Selv om minstekravet til antall sitteplasser for et stadion av kategori fire kun er 8&nbsp;000, er intet stadion med mindre enn 40&nbsp;000 plasser blitt valgt til avvikling av en finale i UEFA Europa League, og intet stadion med mindre enn 60&nbsp;000 plasser er blitt valgt til spillested for en finale i UEFA Champions League etter at disse bestemmelsene ble innført i 2006. 

UEFAs president Michel Platini uttalte i 2007 at europeiske pokalfinaler kun skal bli spilt på stadioner med en gjennomsnittlig tilskuerkapasitet på 70&nbsp;000 for at de sikkerhetmessige forholdene kan håndteres forsvarlig. Både Santiago Bernabéu og Wembley Stadium, hvor finalene i Champions League ble spilt henholdsvis i 2010 og 2011, har en større kapasitet enn 70&nbsp;000, slik også med Stadio Olimpico i Roma, som var arena for finalen i 2009. Wembley Stadium har plass til 90&nbsp;000 tilskuere, og Allianz Arena, som var spillested for finalen i 2012 kan romme 69&nbsp;901 tilskuere.

## Referanser


## Eksterne lenker
* fussballtempel.net